[{"text_idx": "#000001", "text": "Braint oedd cael tynnu llun Gerallt Lloyd Owen yn 2012. Treiliais awr yn ei gwmni ffraeth. Cefais fy nghyfareddu ganddo a bu sgwrsio difyr dros sawl paned a sawl sigaret. Rhodd yw\u2019r llun gan gawr o fardd dim ond gwasgu botwm y caead wnes i."}, {"text_idx": "#000003", "text": "Gerallt. Un o\u2019r beirdd hynny a mae\u2019n debyg y byddai pob Cymro Cymraeg yn gallu ei adnabod wrth ei enw priod yn unig. Mae hynny ynddo\u2019i hun yn dweud y cyfan, felly beth all rhywun ei ychwanegu?"}, {"text_idx": "#000004", "text": "Efallai mai yr unig beth alla\u2019 i ei wneud yw adrodd mymryn o fy mhrofiad personol fel bardd a fu yn ddigon lwcus i fod ar dim Talwrn y Beirdd tra bu Gerallt yn feuryn."}, {"text_idx": "#000005", "text": "Un profiad nad a\u0302 fyth o \u2018nghof yw fy ymddangosiad cyntaf un ar Raglen Talwrn y Beirdd ar gyfer Radio Cymru. Rhyw noson ddigon gaeafol a gwlyb oedd hi yn Llanbrynmair a ninnau, tim Y Gle\u0302r, wedi teithio o Aber. Doeddwn i erioed wedi cyfarfod nac wedi bod yng nghwmni Gerallt cyn hynny. Yn naturiol ddigon, roeddwn i\u2019n eithaf petrus am ddarllen fy ngwaith yn gyhoeddus (am ddim ond yr ail waith), heb so\u0302n am y ffaith y byddai Gerallt, o bawb, yn marcio fy ymdrechion allan o ddeg. Y gobaith oedd dod allan ohoni gyda dim llai nac wyth marc a chyfri fy mendithion."}, {"text_idx": "#000008", "text": "\u201cEw, roedd gen ti rhywbeth\u201d medda fo wrth i mi gau fy malog yn drafferthus."}, {"text_idx": "#000009", "text": "Heb wybod yn iawn at beth roedd o\u2019n cyfeirio, mi atebais \u201cYyym, diolch yn fawr\u201d"}, {"text_idx": "#000011", "text": "Roeddwn i\u2019n gegrwth, nid yn unig oeddwn i wedi cael canmoliaeth gan Gerallt, ond roedd Gerallt, llais Gerallt, wedi adrodd llinell o fy marddoniaeth i! Oedd, mi roedd o wedi gwneud hynny yn y recordiad yn gynharach yn y noson, ond rwan roedd o yn gwneud hynny, o\u2019i gof, i mi. Mae pawb yn adnabod llais Gerallt, boed yn darllen ei gerddi ei hun, neu gerddi cenedlaethau o feirdd Cymru ar y radio. Dyna wefr oedd cael clywed fy ngeiriau i yn ei enau o."}, {"text_idx": "#000012", "text": "Dwi\u2019n meddwl i mi dreulio gweddill y noson, a rhai dyddiau wedi hynny, mewn stad o led-berlewyg. Ond, er gwaetha\u2019r afrealiti, mi roedd hyn wedi digwydd go iawn."}, {"text_idx": "#000013", "text": "Mi fu\u2019r Gle\u0302r yn fuddugol y noson honno a thros weddill y gyfres a thros sawl blwyddyn o recordio wedi hynny cefais farn, anogaeth a chefnogaeth ganddo. A hynny dros baned a chacen gan amlaf. Roedd ychydig eiriau yn mynd yn bell yng ngenau Gerallt."}, {"text_idx": "#000015", "text": "Nid ydi hyn o eiriau ond cip ar y dyn. Dwi\u2019n siw\u0302r y bydd rhagor o goffa\u0301u dros y dyddiau ac wythnosau nesaf. Ond wrth so\u0302n am y dyn, y bardd, byddwn ni i gyd yn gwybod pwy sydd dan sylw wrth i ni so\u0302n am Gerallt."}, {"text_idx": "#000019", "text": "Nos Fawrth, 6ed o Awst 2013"}, {"text_idx": "#000020", "text": "Rhagor o fanylion am y digwyddiad ar wefan Bragdy\u2019r Beirdd"}, {"text_idx": "#000029", "text": "Chwoant yn cyhoeddi amserlen llawn ar gyfer gw\u0302yl Cymru-Llydaw yng Nghaerdydd"}, {"text_idx": "#000032", "text": "BTS yn dod a'u themau tywyll i bop De Corea"}, {"text_idx": "#000033", "text": "Ani Glass i rif 1"}, {"text_idx": "#000035", "text": "Pang! Antur cerddoriaeth Gruff Rhys"}, {"text_idx": "#000039", "text": "Dinas y digwyddiadau - dinas di enaid"}, {"text_idx": "#000040", "text": "Cynlluniau gwenwynig canol Caerdydd: mae dinas well yn bosibl"}]